OpenLLM-France/wikimedia huggingface dataset:
# Westerlund 2

Westerlund 2 és un cúmul estel·lar massiu i jove de la Via Làctia. S'hi troba en el Quart Quadrant Galàctic, a la constel·lació de la Quilla. La distància a Westerlund 2 s'estima en uns 8.000 parsecs (uns 26.000 anys llum), i malgrat contenir alguns dels estels més massius i brillants de la galàxia apareix molt extingit, cosa per la qual fa falta un telescopi de grandària intermèdia per veure-ho amb cert detall. La regió HII que envolta al cúmul va ser descoberta en 1958 com una intensa radiofont, i al poc temps va ser identificat en fotografies òptiques per l'astrònom suec Bengt Westerlund.
L'edat estimada del cúmul està compresa entre un a dos milions d'anys. Aquest conté almenys un parell de desenes d'estels de tipus espectral O, dos estels de tipus Wolf-Rayet (WR 20a i WR 20b). WR 20a és una binària eclipsant massiva, els membres de la qual fins fa poc ostentaven el títol de ser els estels més massius de la galàxia, la massa de la qual es van determinar empíricament (mitjançant l'aplicació directa de les Lleis de Newton), títol que els va ser arrabassat per l'estel binari NGC 3603 A1.

## Referències

* ↑ Afirmat a: Viquipèdia en anglès. Llengua del terme, de l'obra o del nom: anglès. Autor: comunitat de la viquipèdia en anglès.
* 1 2 3 4 Carme Jordi Nebot «A Gaia DR2 view of the open cluster population in the Milky Way» (en anglès). Astronomy and Astrophysics, 2018, pàg. 93–93. DOI: 10.1051/0004-6361/201833476.
* ↑ Afirmat a: SIMBAD.
* 1 2 «A ROSAT medium-sensitivity Galactic plane survey at 180 < l < 280» (en anglès). Monthly Notices of the Royal Astronomical Society, 3, 21-09-2001, pàg. 1161–1182. DOI: 10.1046/J.1365-8711.2001.04683.X.
* ↑ A Pencil-beam Survey of the Galactic Plane at 3.5 m: Hill, E.R. et al. 1958, Australian Journal of Physics, vol. 11, p.530
* ↑ The Eta Carinae Nebula and Centaurus A near 1400 Mc/s. I. Observations: Hindman, J.V. & Wade, C.M. 1959, Australian Journal of Physics, vol. 12, p.258
* ↑ On the identification of a radio source in Carina: Westerlund, B. 1961, Arkiv för Astronomii, Vol. 2, p.419-425
# Las Piedras (Canelones)

Las Piedras és una ciutat de l'Uruguai, ubicada al departament de Canelones, prop a la ciutat de Montevideo, la capital del país. És el centre urbà més poblat del departament, amb una població aproximada de 70.000 habitants, segons el cens de l'any 2005.

## Història

L'Associació Històrica de Las Piedras considera que el procés de fundació de l'actual Las Piedras va començar el 8 de març de 1744, quan Luis de Sosa Mascareñas rep com a donació un terreny d'una llegua quadrada. El primer nom de l'actual ciutat va ser San Isidro Labrador de Las Piedras i a partir de 1925 se la reconeix com ciutat. El seu nom té origen en haver estat una antiga zona d'explotació de pedra.
A la ciutat s'erigeix un obelisc que commemora una de les victòries més importants de l'exèrcit de José Gervasio Artigas sobre les tropes espanyoles. El 18 de maig de 1811 l'exèrcit oriental va derrotar a les tropes espanyoles al comandament de Gervasio Antonio Posadas en la denominada Batalla de Las Piedras.

### Actualitat

A causa de la proximitat amb la capital nacional, Montevideo (només a 20 quilòmetres), Las Piedras és el que es diu una ciutat "dormitori". Molts pedrenses estudien o treballen a la capital però viuen a Las Piedras. Més enllà d'això, Las Piedras és una ciutat amb vida pròpia. Té una estreta relació amb la vitivinicultura, la granja i l'hípica. També compta amb la presència de diverses firmes comercials de la capital que estableixen sucursals en el centre. Aquestes se sumen a importants empreses industrials i centres de serveis raguts també a la zona.

## Divisió administrativa

Las Piedras pertany a la quarta secció del departament de Canelones i a causa de la seva gran extensió, té zones poblades i zones semirurals. Alguns dels seus barris són:
* Barri Centro
* Barri Obelisco
* Pueblo Nuevo
* Villa Foresti
* San Isidro
* Barri Herten
* Pilarica
* Barri Lenzi
* Razetti
* Santa Rita
* Zones semirurals de Canelón Chico i El Colorado.

## Població

Segons les dades del cens del 2004, Las Piedras tenia 69.222 habitants, essent, al costat de la Ciudad de la Costa, una de les dues ciutats més poblades del departament de Canelones i del país.
| Any | Població |
| 1963 | 41.921 |
| 1975 | 53.331 |
| 1985 | 58.283 |
| 1996 | 66.584 |
| 2004 | 69.222 |
Font: Institut Nacional d'Estadística de l'Uruguai

## Govern

L'alcalde del municipi és Wilfredo Guadalupe (Front Ampli).

## Vegeu també

* Club Atlético Juventud (Las Piedras)

## Referències

* ↑ Dades estadístiques de l'Institut Nacional d'Estadística de l'Uruguai (INE)
* ↑ Dades estadístiques de l'Institut Nacional d'Estadística de l'Uruguai 1963–1996 Arxivat 2012-05-18 a Wayback Machine. (DOC)
* ↑ "ALCALDES Y CONCEJALES ELECTOS EN CANELONES" al lloc web d'"Hoy Canelones" Arxivat 2013-09-27 a Wayback Machine. (castellà)
* ↑ "Municipis de l'Uruguai" al lloc web del Congrés dels Intendents (CI) Arxivat 2012-03-08 a Wayback Machine. (castellà)

## Enllaços externs

* Article sobre l'obelisc commemoratiu de la batalla de Las Piedras Arxivat 2007-09-20 a Wayback Machine. (castellà)
* Situació meteorològica a Las Piedras, Uruguai Arxivat 2007-10-14 a Wayback Machine. (castellà)
# Knür

Knür és un grup català de crust punk format a Molins de Rei el 2014 després de la dissolució de Displague dos anys abans.

## Discografia
### Àlbums d'estudi

* Knür (2016)
* Split (compartit amb Opa Hostil, 2017)
* A.K.A.B. (compartit amb Addenda, Ansïa i Butrön, 2018)
* Sapere aude (2019)
* Metanoia (2023)

## Referències

* ↑ «KNÜR PREPARA SU NUEVO TRABAJO» (en castellà). metalfriends.es, 13-10-2022. [Consulta: 30 desembre 2023].
* ↑ Garcia, Robert. «Expel the Grace encabezan un curioso concierto en un sábado repleto de eventos» (en castellà). Science of Noise, 02-10-2018. [Consulta: 30 desembre 2023].
* ↑ Delgado, Paco. «Entrevista a Knür» (en castellà), 13-08-2017. [Consulta: 30 desembre 2023].
* ↑ «Ansïa, Knür, Addenda y Butrön lanzan el split "A.K.A.B." (2018)» (en castellà). Mondo Sonoro, 07-05-2018. [Consulta: 30 desembre 2023].
* ↑ Cruz, Nando. «Butrön, a Eurovisió», 01-01-2017. [Consulta: 30 desembre 2023].
* ↑ «Knür: Vídeo de «Cavalls Salvatges»» (en castellà). Condenado Fanzine, 10-05-2020. [Consulta: 30 desembre 2023].
* ↑ «Temnota a melancholie. Neocrustoví Knür lákají na novou desku» (en txec). Kids and Heroes, 11-04-2023. [Consulta: 30 desembre 2023].
# Sennevoy-le-Bas

Sennevoy-le-Bas és un municipi francès, situat al departament del Yonne i a la regió de Borgonya - Franc Comtat. L'any 2007 tenia 107 habitants.

## Demografia
### Població

El 2007 la població de fet de Sennevoy-le-Bas era de 107 persones. Hi havia 52 famílies, de les quals 24 eren unipersonals (8 homes vivint sols i 16 dones vivint soles), 16 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 88 habitatges, 50 eren l'habitatge principal de la família, 33 eren segones residències i 5 estaven desocupats. 84 eren cases i 4 eren apartaments. Dels 50 habitatges principals, 47 estaven ocupats pels seus propietaris i 3 estaven llogats i ocupats pels llogaters; 4 tenien dues cambres, 4 en tenien tres, 11 en tenien quatre i 31 en tenien cinc o més. 40 habitatges disposaven pel capbaix d'una plaça de pàrquing. A 33 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Sennevoy-le-Bas el 2009. :
| Homes | Edats | Dones |
| 0 | 95 o + | 0 |
| 4 | 90 a 94 | 0 |
| 0 | 85 a 89 | 8 |
| 4 | 80 a 84 | 0 |
| 4 | 75 a 79 | 12 |
| 4 | 70 a 74 | 0 |
| 0 | 65 a 69 | 8 |
| 0 | 60 a 64 | 0 |
| 0 | 55 a 59 | 0 |
| 8 | 50 a 54 | 8 |
| 12 | 45 a 49 | 8 |
| 4 | 40 a 44 | 4 |
| 0 | 35 a 39 | 0 |
| 0 | 30 a 34 | 8 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 4 |
| 4 | 10 a 14 | 4 |
| 4 | 5 a 9 | 8 |
| 4 | 0 a 4 | 4 |

## Economia

El 2007 la població en edat de treballar era de 59 persones, 34 eren actives i 25 eren inactives. De les 34 persones actives 28 estaven ocupades (17 homes i 11 dones) i 6 estaven aturades (1 home i 5 dones). De les 25 persones inactives 11 estaven jubilades, 6 estaven estudiant i 8 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de comerç i reparació d'automòbils, 1 d'una empresa immobiliària i 1 d'una empresa de serveis.
L'any 2000 a Sennevoy-le-Bas hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Sennevoy-le-Bas a l'INSEE.
* Évolution et structure de la population Fitxa amb el detall de dades de Sennevoy-le-Bas a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Azerbaijan Airlines

Azerbaijan Airlines AZAL (en àzeri: Azərbaycan Hava Yolları) és l'aerolínia nacional de l'ex república soviètica de l'Azerbaidjan amb base a Bakú. És l'aerolínia nacional de l'Estat i duu a terme vols regulars de transport de passatgers i càrrega cap a la Comunitat d'Estats Independents, Europa, Xina i Àsia. La seva base d'operacions principal és l'Aeroport Internacional Heydar Aliyev (GYD). L'aerolínia va ser establerta i va iniciar les seves operacions el 7 d'abril de 1992. És propietària en un 100% de l'aerolínia subsidiària AZAL Avia Cargo i compta amb 4.280 empleats.
El seu codi IATA és J2 i el seu codi OACI és AHY.

## Destins

Azerbaijan Airlines opera serveis als següents destins internacionals en forma regular (a setembre de 2006).

### Asia

* Akhtau (Aeroport de Akhtau)
* Dubai (Aeroport Internacional de Dubai)
* Kabul (Aeroport Internacional de Kabul)
* Teheran (Aeroport Internacional Imam Khomeini)
* Tel-Aviv (Aeroport Internacional de Ben Gurion)
* Tbilisi (Aeroport Internacional de Tbilisi)
* Ürümchi (Aeroport de Ürümchi Diwopu)

### Azerbaidjan

* Bakú (Aeroport Internacional Heydar Aliyev)
* Gandja (Aeroport de Gandja)
* Nakhtxivan (Aeroport de Nakhtxivan)

### Europa

* Ankara (Aeroport Internacional Esenboğa)
* Istanbul (Aeroport Internacional Atatürk)
* Kíev (Aeroport Internacional de Kíev)
* Londres (Aeroport de Londres-Heathrow)
* Milà (Aeroport de Milà-Malpensa)
* Minsk (Aeroport Internacional de Minsk)
* Moscou (Aeroport de Moscou-Xeremetievo)
* París (Aeroport de París-Charles de Gaulle)
* Sant Petersburg (Aeroport Pulkovo)

## Flota

La flota d'Azerbaijan Airlines inclou les següents aeronaus (a novembre de 2011):
| Tipus | Número |
| Airbus A319-155CJ | 1 |
| Airbus A319-111 | 3 |
| Boeing 737-900ER | (4 ordres) |
| Boeing 757-200 | 4 |
| Boeing 767-300ER | 1 (+1 ordre) |
| Boeing 787-8 | (2 ordres) |
| ATR 42-500 | 2 |
| ATR 72-500 | 4 |

## Accidents

El 23 de desembre de 2005 un An-140 d'Azerbaijan Airlines es va estavellar a la mar Càspia a 20 milles al nord de la capital, Bakú. Els 18 passatgers i 5 membres del personal de bord van morir. L'aeronau es dirigia a Akhtau. L'aerolínia ha deixat de volar les seves altres aeronaus An-140, a més de posposar els plans per a la compra de més aeronaus del mateix tipus d'Ucraïna.

## Vegeu també

* Llista d'aerolínies de l'Azerbaidjan

## Referències

* ↑ «Azerbaijan Airlines Timetable». Arxivat de l'original el 2011-05-23. [Consulta: 21 desembre 2011].

## Enllaços externs

* Pàgina web oficial de l'Azerbaidjan Airlines (àzeri) (anglès) (rus)
# Xi d'Aquari

Xi d'Aquari (ξ Aquarii) és una estrella de la constel·lació d'Aquari. És coneguda també amb el nom tradicional de Bunda. Pertany a la classe espectral A7V i és de la magnitud aparent +4,68. Està aproximadament a 179 anys llum de la Terra. És una binària espectroscòpica que completa una òrbita cada 8016 dies.

## Referències

* ↑ Afirmat a: Michigan catalogue of two-dimensional spectral types for the HD Stars, Vol. 5. Indicat a la font segons: SIMBAD. Llengua del terme, de l'obra o del nom: anglès. Data de publicació: 1999.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ «Rotational velocities of A-type stars. IV. Evolution of rotational velocities» (en anglès). Astronomy and Astrophysics, 1-2012. DOI: 10.1051/0004-6361/201117691.
* ↑ «Rotational velocities of A-type stars in the northern hemisphere. II. Measurement of v sin i» (en anglès). Astronomy and Astrophysics, 3, 10-2002, pàg. 897-911. DOI: 10.1051/0004-6361:20020943.
* ↑ Ralf-Dieter Scholz «Astrophysical supplements to the ASCC-2.5: Ia. Radial velocities of ∼55000 stars and mean radial velocities of 516 Galactic open clusters and associations». Astronomische Nachrichten, 9, 11-2007, pàg. 889-896. DOI: 10.1002/ASNA.200710776.
* 1 2 «Automated spectroscopic abundances of A and F-type stars using echelle spectrographs II. Abundances of 140 A-F stars from ELODIE and CORALIE» (en anglès). Astronomy and Astrophysics, 2003, pàg. 1121–1135. DOI: 10.1051/0004-6361:20021711.
# Legió Màrtia

Les gestes de la Legió Martia són registrades per Apià, Cassi Dió, Valeri Màxim i Ciceró, però només pel seu nom, i la xifra relacionada amb aquesta legió no es coneix.
El 49 aC estava comandada per Servi Sulpici Galba. Valeri Màxim situa la legió a la província d'Àfrica en 46 aC, i com en aquest any hi va haver cinc legions, XXVI, XXVII, XXIX, XXX i potser la XXV, ha d'estar associada amb un d'aquests números. El 43 aC, durant la batalla de Forum Gallorum es trobava estacionada a la Província de Macedònia.

## Referències

* ↑ (anglès) Legio Octae Augusta Arxivat 2010-01-13 a Wayback Machine.
* ↑ (castellà) Pedro Sáez fernández i altres, Cinco inscripciones romanas inéditas de Écija (Sevilla)
# Alexandra Palace

Alexandra Palace és un espai històric d'oci, cultura i entreteniment, situat a l'Alexandra Park, al nord de la ciutat de Londres, entre els districtes de Muswell Hill i Wood Green. Es va estrenar l'any 1873, i només poques setmanes després, va ser assolat per un incendi. Es va reobrir l'any 1875.
Va ser conegut inicialment com «el palau del poble» i més tard com «Ally Pally». El Gran Palau i el West Hall s'utilitzen normalment per a exposicions, concerts de música i conferències organitzats pel braç comercial de la fundació propietària de l'edifici i del parc. També hi ha un bar i una pista de gel.
A principi del segle xxi, es va iniciar un pla per convertir-lo en un complex comercial d'oci que inclogués un hotel, un casino, una pista de patinatge, un cinema, una pista de bitlles i un centre d'exposicions, que va comptar amb gran oposició del veïnat i que va ser bloquejat pel Tribunal Suprem, l'any 2007. Des de 2008, s'hi celebra la copa mundial de dards.
Alexandra Palace va ser catalogat el 1996 com immoble de grau II, a instàncies de la Hornsey Historical Society.

## Referències

* ↑ O'Connor, John J. «TV Reviews; Film Celebrates BBC's 50th Birthday». New York Times, 17-11-1986. [Consulta: 8 juliol 2011].
* ↑ Historic England. «Details from listed building database (1268256)». National Heritage List for England.
# Portada/efemèride desembre 8

Antônio Carlos Jobim
« 7 de desembre · 8 de desembre · 9 de desembre »
# Societat Catalana de Medicina Familiar i Comunitària

La Societat Catalana de Medicina Familiar i Comunitària (CAMFiC), és la principal institució mèdica de medicina familiar i comunitària de Catalunya. Té com a objectius: Promoure, mitjançant els socis, el desenvolupament d'una Atenció Primària resolutiva i d'alta qualitat, centrada en la millora de la salut de la comunitat, potenciar i facilitar el desenvolupament professional del soci, en general, del conjunt de persones que treballen a l'Atenció Primària, en col·laboració amb les organitzacions sanitàries, polítiques i docents. El 2021 va rebre la Creu de Sant Jordi.

## Referències

* ↑ «Missió». Societat Catalana de Medicina Familiar i Comunitària. Arxivat de l'original el 2015-05-27. [Consulta: 26 maig 2015].
* ↑ «Societat Catalana de Medicina Familiar i Comunitària». Presidència de la Generalitat, 2021. Arxivat de l'original el 2024-01-24. [Consulta: 24 gener 2024].
* ↑ «El Govern atorga la Creu de Sant Jordi a la CAMFiC i al Consell de Col·legis d'Infermeres de Catalunya», 30-11-2021. [Consulta: 24 gener 2024].

## Enllaços externs

* Societat Catalana de Medicina Familiar i Comunitària - Lloc web oficial
# Ejvind Hansen

Ejvind Hansen (Langeland, 28 de juliol de 1924 - Odense, 19 de desembre de 1996) fou un piragüista danès que va competir entre finals de la dècada de 1940 i començaments de la de 1950.
El 1948 va prendre part en els Jocs Olímpics d'Estiu de Londres on, formant parella amb Jakob Jensen, va guanyar la medalla de plata en el K-2 1.000 metres del programa de piragüisme. Quatre anys més tard, als Jocs de Hèlsinki, fou quart en el K-1 10.000 metres del programa de piragüisme.
En el seu palmarès també destaquen dues medalles de bronze al Campionat del Món de piragüisme en aigües tranquil·les de 1948 i una de plata al de 1950.

## Referències

* 1 2 «Olympedia – Ejvind Hansen». [Consulta: 7 setembre 2021].
# Buena Vista International

Buena Vista International és una companyia estatunidenca de distribució de pel·lícules i sèries de televisió subsidiària de The Walt Disney Company. No obstant això Disney va anunciar plans per a retirar la marca de Buena Vista.

## Història

Des de 1953, Les produccions de Walt Disney han estat distribuïts per Columbia Pictures, United Artists i RKO Radio Pictures. Però va haver-hi una disputa entre Walt Disney i el seu germà Roy Disney, fent que aquest fundés una divisió anomenada Buena Vista Film Distribution Company, Inc. perquè aportés ajuda en la distribució de les seves pel·lícules.
Buena Vista International (Una divisió de Buena Vista Distribution) ha estat fundat entre els anys 90 després que Disney es desvinculés de United International Pictures.
El nom de la companyia prové del carrer Buena Vista, on es troba la seu de Disney a Burbank (Comtat de Los Angeles).

## Pel·lícules

La companyia distribueix totes les pel·lícules de Walt Disney i les seves subsidiàries (Walt Disney Pictures, Touchstone Pictures, Hollywood Pictures, DisneyToon Studios, ABC Studios, Patagonik Film Group (l'Argentina), Miramax Films, Pixar Animation Studios) i també companyies independents relacionats amb aquesta com Spyglass Entertainment
* Yo-Kai Watch: The Movie (només distribució en Turquia i Austràlia)
* Missing Link (només productora a Hispanoamèrica)

## Logotip

L'actual logotip és una silueta del castell de la Bella Dorment a Disneyland.

## Vegeu

* The Walt Disney Company
* Pixar Animation Studios

## Referències

* ↑ Disney to Drop Buena Vista Brand Name, People Say - Bloomberg.com
* ↑ «Warner Bros. and Disney have a distribution pact.». Los Angeles Times, 04-05-1987 [Consulta: 17 gener 2018].
* ↑ Wang, Shujen. Framing Piracy: Globalization and Film Distribution in Greater China (en anglès). Rowman & Littlefield, 2003, p. 112,115. ISBN 9780742519800 [Consulta: 17 gener 2018].
# Yukukshad Irbis

Yukukshad Irbis Tu-lu (o Du-lu) fou kan dels turcs occidentals tu-lu (639). Va intentar reunificar el kanat i va atacar les colònies militar xineses a la zona d'Ha-mi, però fou derrotat pel general xinès Kuo Hiao-k'o prop de les muntanyes Bogdo Ula entre Kucheng i l'actual Ürümchi (642). Com que l'emperador xinès va sostenir a les hordes del Nu-che-pi va haver de lluitar contra aquestes i finalment va haver de fugir el 651. Va morir vers el 653.
# Biblioteca Fort Pienc - Ana María Moix

La biblioteca del Fort Pienc és una de les 255 biblioteques de la Xarxa de Biblioteques Municipals de Barcelona.
Aquesta biblioteca ofereix el préstec de llibres de diferents àmbits i taules on poder estudiar.

## Bibliografia

* Web oficial de la Biblioteca del Fort Pienc, Barcelona.
# Anselm Ahlfors

Anselm Ahlfors (Kotka, 29 de desembre de 1897 - Jyväskylä, 13 d'agost de 1974) va ser un lluitador finlandès, especialista en lluita grecoromana, que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de plata en la competició del pes gall del programa de lluita. Quatre anys més tard, als Jocs d'Amsterdam, fou setè en la competició del pes gall del programa de lluita. A nivell nacional guanyà dos títols, el 1924 en pes gall i el 1926 en pes ploma.

## Referències

* 1 2 3 «Anselm Ahlfors Olympic Results». sports-reference.com. Arxivat de l'original el 17 d'abril 2020. [Consulta: 9 gener 2017].
# András Sajó

András Sajó és un jutge hongarès. És jutge del Tribunal Europeu de Drets Humans i catedràtic de Dret constitucional de la Central European University (Budapest). Ha dut a terme una sòlida i reconeguda carrera com a catedràtic de Dret constitucional i, com a tal, ha participat en l'elaboració de les constitucions post-comunistes de diferents països de l'Europa de l'Est, a més d'Ucraïna, Geòrgia i Sud-àfrica. En el seu país natal, Hongria, ha desenvolupat diferents tasques d'alt nivell relacionades amb el desenvolupament constitucional del país. A partir de l'any 2008 exerceix com a jutge del Tribunal Europeu de Drets Humans i, des d'aquesta posició, ha treballat en diferents casos relacionats amb la presència de símbols religiosos en l'espai públic. També ha estat implicat en el seu país i, a escala internacional, en la lluita contra la pena de mort. Ha estat consultor de les Nacions Unides i del Banc Mundial. Actualment és també Global Visiting Professor de la Universitat de Nova York.

## Referències

* ↑ «András Sajó». web. Centre de Cultura Contemporània de Barcelona (CC-BY-SA via OTRS). [Consulta: 13 abril 2016].
# Helge Schrøder

Helge Schrøder (Horsens, 27 de novembre de 1924 - Jonstorp, 2 de març de 2012) fou un remer danès que va competir durant les dècades de 1940 i 1950.
El 1948 va prendre part en els Jocs Olímpics de Londres, on guanyà la medalla de plata en la prova del quatre sense timoner del programa de rem. Formà equip amb Helge Halkjær, Aksel Bonde Hansen i Ib Storm Larsen. Quatre anys més tard, als Jocs de Hèlsinki, quedà eliminat en semifinals en la prova del vuit amb timoner del programa de rem.
En el seu palmarès també destaquen tres medalles al Campionat d'Europa de rem, una d'or en la prova de quatre sense timoner de 1953 i dues de plata en el vuit amb timoner, el 1950 i 1951.

## Referències

* ↑ «Helge Muxoll Schrøder Olympic Results». sports-reference.com. Arxivat de l'original el 30 de gener 2012. [Consulta: 11 juny 2019].
* ↑ Rudern - Europameisterschaften (Herren - Vierer o.Stm.) a sport-komplett.de
* ↑ Rudern - Europameisterschaften (Herren - Achter) a sport-komplett.de